

REPUBLIKA HRVATSK OŠ "Vladimir Nazor" Neviđane

Klasa: 601-01/20-01/01 UrBroj: 2198-03-45-20-01

Neviđane, 21. siječnja 2020. godine

# Predmet: Predupis djece u 1. razred osnovne škole u školskoj godini 2020./2021.

*-obavijest, daje se*

 Obavještavamo roditelje/skrbnike kako su obvezni obaviti predupis svoje djece u 1. razred osnovne škole, za školsku godinu 2020./2021. Prijava djece (obveznika ) dorasle za upis u prvi razred osnovne škole u školsku godinu 2020./2021. provoditi će se u osnovnoj školi u vremenu od **27. siječnja do 31. siječnja 2020. godine.**

Za djecu koja će šest (6) godina navršiti do kraja tekuće godine (od 01. travnja do 31. prosinca 2020.) **a nisu školski obveznici,** roditelj / skrbnik može najkasnije do 31. ožujka tekuće godine podnijeti Uredu zahtjev (obrazac 6) za uvrštavanje djeteta u popis školskih obveznika. Uz Obrazac 6, roditelj / skrbnik treba dostaviti presliku osobne iskaznice ili potvrdu o prebivalištu i mišljenje stručnog tima predškolske ustanove o psihofizičkom stanju djeteta.

Obrazac 6, odnosno zahtjevi koje podnose roditelji /skrbnici Uredu, dostupan je na web stranicama Zadarske županije, Upravni odjel za povjerene poslove državne uprave pod linkom Obrasci, Odsjek za društvene djelatnosti, Pododsjek za obrazovanje, kulturu i šport. Zahtjevi sa pripadajućom dokumentacijom se dostavljaju Ispostavi Biograd na Moru, Biograd na Moru, Kralja Tvrtka 1.

Roditelji trebaju obaviti predupis osobnim dolaskom u ured pedagoginje u terminu od 08,00 do 12,00 sati. Potrebni podaci su: **ime i prezime djeteta, ime oca i majke, datum i mjesto rođenja, adresa stanovanja (prebivalište/boravište), OIB i kontakt telefon.**

Za eventualne dodatne informacije, možete se obratiti na broj telefona 269-288.

S poštovanjem,

 Pedagoginja:

Marta Kožul Blagdanić, prof.